laion/Wikipedia-Exotic huggingface dataset:
אל-מחווית

מחוז אל-מחווית (בערבית: محافظة المحويت) הוא מחוז במערבה של תימן. בירת המחוז היא העיר אל-מחווית. המחוז הוא ה-14 בגודלו בתימן מבחינת אוכלוסייה (494,557 איש), וה-17 בגודלו מבחינת שטח (2,452 קמ"ר).[דרוש מקור] המחוז גובל בצפון עם עמראן ועם חג'ה, במערב עם אל-חודיידה ובדרום ובמזרח עם המחוז צנעא. מדיה וקבצים בנושא אל-מחווית בוויקישיתוף ערך זה הוא קצרמר בנושא גאוגרפיה של תימן. אתם מוזמנים לתרום לוויקיפדיה ולהרחיב אותו.
טיעון רטרודוקטיבי

טיעון רטרודוקטיבי (Retroductive Argument) הוא טיעון שבו מוצע הסבר שיבאר עובדה או ערכת עובדות נצפית. ההסבר נובע מהתרחשות בו זמנית או הקבלה: "הדם על חולצת הנרצח תואם את סוג דמה של שטרנהולצר -- ייתכן שהיא הרוצחת". מאחר שהטיעונים מבוססים על הקבלות או הצלבה, טיעונים רטרודוקטיביים עשויים להיות שגויים במקרים רבים, מה שהופך אותם לסוג הטיעון החלש ביותר. למרות זאת, רטרודוקציה היא הסוג היחיד של טיעון המצביע על קשרים אפשריים חדשים שבאמצעותם ניתן להרחיב את ידיעותינו על העולם. בטיעון רטרודוקטיבי, ההנחה הראשית היא כלל, כמו בהיסק -- הצהרה כללית ביחס למבנה העולם. בניגוד להיסק, ההנחה המשנית היא התוצאה של תצפית -- עובדה, לעיתים מפתיעה, שאנו מנסים להסביר. מקרה, המניח את התוצאה לפי כלל ידוע, מציע הסבר אפשרי. רטרודוקציה עוברת מהכלל והתוצאה אל המקרה. דוגמה: כל הסוסים אוכלים עשב (כלל -- סדירות ידועה כלשהי) סוקרטס אוכל עשב (תוצאה -- סוקרטס נתפש מלחך להנאתו) לכן, ייתכן שסוקרטס הוא סוס (מקרה -- העובדה שסוקרטס הוא אחד מן הסוסים יכולה להסביר את לחיכת העשב שלו). היסק היקש רטרודוקציה
גני מודיעין

גני מודיעין היא התנחלות עירונית דתית במועצה אזורית מטה בנימין, בסמוך ליישוב חשמונאים. עד שנת 2016 הייתה גני מודיעין שכונה בעיר מודיעין עילית. בעת הקמתו השתייך היישוב למועצה האזורית מטה בנימין אולם לאחר מספר שנים הוסב מוניציפלית להיות שכונה במודיעין עילית. לאחר 20 שנה חזר היישוב להימנות על יישובי המועצה האזורית מטה בנימין. היישוב הוכרז בשנת 1982 בשטח השיפוט של המועצה האזורית מטה בנימין, בעקבות החלטת ממשלה להקים ישוב לציבור הדתי. אבן הפינה הונחה בינואר 1984 והיישוב הוקם במרץ 1985. השכונה נבנתה על קרקעות פרטיות על ידי "החברה לפיתוח שכונות מגורים ביו"ש", ועליהם נבנו מבנים בשיטת "בנה ביתך". ראשונים עלו ליישוב קהילה הבנויה ממשפחות בני עדת תימן אשר הגיעו מאזור קריית אונו והקימו את בית הכנסת הראשון ביישוב בשם "קהילת יעקב". בשנת 1996 עם הקמתה של קרית ספר (מודיעין עילית) הסמוכה, צורפה גני מודיעין לשטח השיפוט של העיר החדשה. כעבור 20 שנה, החליט משרד הפנים להחזיר את גני מודיעין לשיפוטה המוניציפלי של מטה בנימין. היישוב נמצא בין תל אביב לירושלים, בגבולו המערבי של חבל בנימין, על כביש 446 בין מודיעין למודיעין עילית. הכניסה דרך היישוב חשמונאים. היישוב מונה כיום כ-800 משפחות של אוכלוסייה דתית לאומית וחרדית. ביישוב מגוון גדול של עולים ובהם עולים מרוסיה, דרום אמריקה, אתיופיה, צרפת, הודו ועוד. מוסדות חינוך: בית ספר חרדי של רשת החינוך העצמאי (אגף בנים ואגף בנות), בית ספר חרדי לבנות "בנות יעקב", גני ילדים של חב״ד, גני ילדים של רשת ״ולמדתם״, גנים ממ״ד וגן משולב, משפחתונים פרטיים לגיל הרך. מוסדות דת: כ-12 בתי כנסת בנוסחים שונים מכל העדות (רובם בזרם החרדי), 4 כוללים לאברכים, שיעורי תורה, דף היומי והרצאות, פעילויות תהילים לילדים ונוער, מקווה נשים ומקוואות גברים. אתר האינטרנט הרשמי של גני מודיעין גני מודיעין באתר המועצה אזורית מטה בנימין אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 גני מודיעין, באתר binyamin.org.il בוקי נאה, היום תונח אבן־פינה ליישוב חדש ביו"ש, מעריב, 19 בינואר 1984 מרדכי אלקן, מתיישבי "גני מודיעין" תובעים כונס נכסים, מעריב, 20 באוגוסט 1984 אורית בר-גיל, ‏רוכשי מגרשים בגני מודיעין: להעביר הקרקע לבעלותנו, באתר גלובס, 15 באוגוסט 2005 גני מודיעין, באתר binyamin.org.il ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
ויטור באיה

ויטור מנואל מרטינש באיה (בפורטוגזית: Vítor Manuel Martins Baía; נולד ב-15 באוקטובר 1969 בסאו פדרו דה אפורדה שבפורטוגל) הוא כדורגלן עבר ששיחק בעמדת השוער בקבוצות פורטו, ברצלונה ובנבחרת פורטוגל. הוא השוער השני בהיסטוריה שזכה בשלושת המפעלים העיקריים של אופ"א: ליגת האלופות, גביע אופ"א וגביע מחזיקות הגביע. באיה החל את הקריירה שלו במערכת הנוער של מועדון הכדורגל לקה. בגיל 16 נפצע בזרוע והומלץ לו לפרוש ממשחק, אך באיה המשיך בכל זאת. ב-1988 עבר למחלקת הנוער של פורטו, ושנה מאוחר יותר, בהיותו בן 19, ערך את הופעת הבכורה בקבוצה הבוגרת. הוא היה מחליפו של השוער הראשון שכתפו נסדקה באימון. באיה הציג יכולת טובה, שבזכותה נשאר השוער הראשון בקבוצה גם לאחר שובו של השוער הפצוע. בתקופה זו באיה היה גם השוער הראשון בנבחרת הנוער של פורטוגל, אך הוא ויתר על השתתפות באליפות העולם לנוער כדי לבסס את מעמדו בקבוצתו. בעונה זו פורטו אמנם סיימה במקום השני בליגה והודחה מליגת האלופות כבר בשמינית הגמר, אך זו הייתה התחלה של תקופה מוצלחת בה השוער זכה בכמות שיא של אליפויות פורטוגל לשחקן - 9 - בנוסף לתארים רבים אחרים. בקיץ 1996 עבר עם מאמנו בובי רובסון לקבוצת ברצלונה. בעונתו הראשונה הופיע ב-37 משחקי ליגה, עזר לקבוצה לסיים במקום השני ולזכות בגביע המחזיקות. למרות ההתחלה הטובה, בעיות בברך השביתו את באיה למשך שתי עונות שלמות. לואי ואן חאל שהצטרף כמאמן הקבוצה ב-1997 העדיף את רוד הספ על פני באיה לאחר פציעתו, ובאמצע עונת 1998/99 השאיל אותו בחזרה לפורטו. הקריירה שלו החלה לשוב למסלולה, ובאיה הועבר באופן מוחלט לקבוצה הפורטוגזית. באיה נפצע באופן חמור פעם נוספת באמצע עונת 1999/00 ועבר ניתוח שהשבית אותו לתקופה ארוכה נוספת. הוא שב למשחק באופן הדרגתי בעונת 2001/02. באיה חזר לרמה הגבוהה שהציג בעונת 2003/04. פורטו זכתה בטרבל: אליפות הליגה, הגביע הפורטוגזי וליגת האלופות, עם באיה כשוערה. הצלחתו בקבוצה הוכרה גם באופן אישי - הוא נבחר להיות כדורגלן השנה באירופה. ב-2004 ייסדו באיה ואשתו קרן צדקה שמטרתה לעזור לילדים ונערים במצוקה. ב-2005 הוציא ספר אוטוביוגרפי שנקרא "99 - ויטור באיה" (99 - כמספר חולצתו בפורטו מ-1999). בעונת 2005/06 התערער מעמדו בקבוצה, והמאמן ההולנדי קו אדריאנסה העדיף את השוער הברזילאי הלטון. עונת 2006/07 הייתה עונתו האחרונה כשחקן פעיל. הוא שיחק בעונה זו במשחק אחד בלבד, במחזור האחרון של הליגה. מיד לאחר פרישתו ממשחק מונה להיות מנהל יחסי הציבור של המועדון. באיה ערך את הופעת הבכורה שלו בנבחרת פורטוגל ב-19 בדצמבר 1990. מאז ועד 2002 ערך 80 הופעות לאומיות והיה שוער ההרכב הפותח ביורו 1996 ו-2000 וכן במונדיאל 2002, אף על פי שהתאושש מפציעה זמן קצר לפני כן. במשחק השלישי והקובע במשחק הבתים במונדיאל 2002 באיה הדף מספר כדורים מסוכנים של היריבה. נבחרת פורטוגל כבר פיגרה 1-0, והייתה זקוקה לניצחון כדי לעבור לשלב הבא. הצלותיו של באיה השאירו לפורטוגל את הסיכוי לנצח, אך שחקני ההתקפה לא הצליחו במשימתם והנבחרת סיימה את הטורניר כבר בשלב הזה. מדיה וקבצים בנושא ויטור באיה בוויקישיתוף ויטור באיה, באתר Transfermarkt ויטור באיה, באתר Soccerway ויטור באיה, באתר BDFutbol ויטור באיה, באתר National Football Teams ויטור באיה, באתר FootballDatabase.eu פרופיל המאמן, באתר Transfermarkt סטטיסטיקה ופרופיל הופעות בנבחרת ב-RSSSF
כשלי רטרודוקציה

כשלי רטרודוקציה היא קבוצה של כשלים לוגיים בהם יש שגיאה בטיעון רטרודוקטיבי. כשל זה מבוסס לרוב על סיבה שגויה או על דיווח שגוי. ישנם שני סוגים של כשלי רטרודוקציה: שגיאות סיבתיות - בכשלי רטרודוקציה אלו, ההנחה הראשית (כלומר, הכלל, ההצהרה על סדירות סיבתית ידועה או משוערת) כוזבת ולכן הסדירות אינה קיימת בפועל. לכן, אם ההנחה הראשית אינה נכונה, הטיעון משתמש במנגנון סיבתי שאינו פועל במציאות (או לפחות לא סביר שיפעל). שגיאות דיווחיות - בכשלי רטרודוקציה אלו ההנחה המשנית (כלומר התוצאה, ההכרזה על עובדה נצפית כלשהי) כוזבת, אם בגלל תצפית לא מדויקת ואם בגלל פירוש שגוי שלה. אם ההנחה המשנית כוזבת, אנו נדרשים להסביר דבר שלא התרחש מעולם. ערך זה הוא קצרמר בנושא פילוסופיה. אתם מוזמנים לתרום לוויקיפדיה ולהרחיב אותו.
אסף (פירושונים)

האם התכוונתם ל... אסף זור דה פרו אישים שנודעו בשם הפרטי "אסף": אסף בן ברכיהו – ראש המשוררים, מבני לוי, מנצח על מקהלת הלוויים שבמקדש בימי דוד המלך. חבר כמה מפרקי תהילים - ע"ג עד פ"ג, ופרק נ'. בניו היו משוררים ונגנים אף הם. (מוזכר בספרים תהילים, נחמיה ודברי הימים) אסף אבי יואח בן אסף – יואח בן אסף היה המזכיר של חזקיהו. (מוזכר בספרים מלכים ובישעיהו) אסף שומר הפרדס – שומר הפרדס של המלך הפרסי ארתחשסתא. (מוזכר בספר נחמיה) אסף הרופא (אסף בן ברכיהו) – רופא יהודי בן המאה ה-6 שחי בארץ ישראל בסביבות טבריה אישים ששם משפחתם "אסף": אורי אסף – משורר, פזמונאי ומחזאי ישראלי דוד אסף – פרופסור מן המניין בחוג להיסטוריה של עם ישראל באוניברסיטת תל אביב, חוקר את ההיסטוריה של יהדות מזרח אירופה בעת החדשה ובפרט את תנועת החסידות מיכאל אסף – מזרחן ועיתונאי ישראלי, חוקר תולדות הערבים בארץ ישראל עודד אסף – מלחין ישראלי ומרצה באוניברסיטת תל אביב ובמכללת לוינסקי לחינוך עמי אסף – כמזכ"ל תנועת המושבים, חבר הכנסת וסגן שר החינוך והתרבות רוית אסף – דוגמנית ומלכת היופי של ישראל לשנת 1992 רועי אסף – שחקן תיאטרון, קולנוע וטלוויזיה ישראלי שמחה אסף – רב והיסטוריון ישראלי, רקטור האוניברסיטה העברית ושופט בית המשפט העליון אחר: מבצע אסף – מבצע צבאי שקיים צה"ל במהלך מלחמת העצמאות מרכז רפואי אסף הרופא – בית חולים בשטחן של ראשון לציון ובאר יעקב (השלישי בגודלו במערכת הממשלתית), הנקרא ע"ש אסף בן ברכיהו גדוד 601 "אסף" – גדוד סדיר של חיל ההנדסה הקרבית של צה"ל אישים ששמם הפרטי הוא אסף
סאות'המפטון

סאות'המפטון (באנגלית: Southampton) היא העיר הגדולה ביותר במחוז המפשייר שבדרום אנגליה. העיר נמצאת בצפון מפרץ סאות'המפטון, בסמוך למפגש הנהרות טסט ואיצ'ן, והיא אחת מערי הנמל הראשיות של הממלכה המאוחדת. ממנה יצאה הטיטניק להפלגת הבכורה שלה לניו יורק וטבעה באוקיינוס האטלנטי. נמל סאות'המפטון, מהגדולים מסוגו באירופה, הוא אחד המעסיקים הגדולים בעיר. מעסיקים חשובים נוספים הם אוניברסיטת סאות'המפטון ומפעל מכוניות של פורד טרנזיט. העיר הוקמה על ידי הרומאים בסביבות שנת 70 לספירה תחת השם "קלאוסנטום" (Clausentum). מיקומה היה בעל חשיבות אסטרטגית כנמל ששירת את הערים סולסברי ווינצ'סטר שהיו כבר קיימות באזור. חשיבות העיר עלתה עוד יותר אחרי פלישת הנורמנים לאנגליה בשנת 1066. באותה תקופה היא נקראה "המוויק". וינצ'סטר, הנמצאת לא רחוק, הפכה לבירת אנגליה, בעוד סאות'המפטון הייתה לנמל המסחרי החשוב ביותר של הממלכה. עם תחילת ההתפשטות הבריטית אל אסיה ואל אמריקה הצפונית, איבד הנמל את הבכורה ועיקר הסחר היה מערי נמל אחרות כמו ליברפול. התנופה המשמעותית של העיר התחוללה באמצע המאה ה-19, כשקמו בה מספנות. בניית אוניות הפכה התעשייה החשובה ביותר בעיר. הנמל התרחב במקביל להתחזקות במסחר דרך צפון האוקיינוס האטלנטי. בשנת 1907 התחיל לפעול ה-White Star Line שמרכזו בסאות'המפטון. ב-1919 הוקם קו קונארד. עד מלחמת העולם השנייה הוקמו בעיר גם שדה תעופה ומפעלים רבים. ברובע וולסטון פותחו ונבנו מטוסי ספיטפייר הראשונים. במהלך המלחמה בעת הקרב על בריטניה נהרסו העיר העתיקה ההיסטורית וחלקים אחרים של העיר על ידי מטוסים מפציצים גרמניים ועל ידי טילי V1. אחרי המלחמה נבנתה העיר מחדש בבנייה מודרנית, והתרחבה. עם הגידול בתחבורה האווירית ירדו קווי התחבורה הימית, שהתרכזו יותר במסעות שיט לתיירים ובהובלת סחורות. אחרי שנות ה-90 של המאה ה-20 צמחה התיירות, בין היתר בגלל קרבת המקום לאזור הנופש ניו פורסט. את העיר מייצגת קבוצת הכדורגל סאות'המפטון. איטליה טריאסטה, איטליה (מ־2002) אתר האינטרנט הרשמי של סאות'המפטון סאות'המפטון, ברשת החברתית אקס (טוויטר) סאות'המפטון, באתר אנציקלופדיה בריטניקה (באנגלית) ערך זה הוא קצרמר בנושא יישובים באנגליה. אתם מוזמנים לתרום לוויקיפדיה ולהרחיב אותו.
רון ניסן

רונלד הארולד ניסן (באנגלית: Ronald Harold Nessen; נולד ב-25 במאי 1934) הוא דובר הבית הלבן ה-17, תחת ממשלו של הנשיא ג'רלד פורד בין השנים 77–1974 והיהודי הראשון לכהן בתפקיד זה. הוא נכנס לתפקידו כדובר הבית הלבן להחליף את קודמו ג'רלד טרהורסט, אשר התפטר בעקבות התעוררות פרשת החנינה שהעניק הנשיא פורד לנשיא ריצ'רד ניקסון על פרשת ווטרגייט, לאחר שירש אותו בתפקיד כסגן הנשיא משזה האחרון התפטר על סף הדחה מהנשיאות. לפני שהצטרף לממשל פורד, כיהן ככתב וושינגטוני לרשת החדשות NBC. ביום בו ירש סגן הנשיא פורד את הנשיא ניקסון, לאחר שזה התפטר, ב-9 באוגוסט 1974, הוא שימש כפרשן ראשי לשידורי ההשבעה של פורד וכן הכין כתבה מרכזית באותו ערב על זה האחרון ודיווח על מינוייו של טרהורסט כדובר הבית הלבן, אותו הוא עתיד לרשת בתפקיד. הוא ידוע כמי שטבע את האימרה: "אף אחד לא מאמין לדובר, אך כולם מאמינים למקור אנונימי". מדיה וקבצים בנושא רון ניסן בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
דוד ברטוב

דוד ברטוב (לעיתים גם בר-טוב) (1 בפברואר 1924 - 30 במרץ 2018) היה משפטן ואיש ציבור שכיהן כמנהל לשכת הנשיא, כשופט שלום ומחוזי, כרשם בית המשפט העליון וראש ארגון "נתיב". ברטוב נולד בשם דוד גוטנסקי בעיירה מוטאל שבבלארוס. הוא למד בבית ספר תיכון עברי "תרבות" בעיר פינסק, וסיים לימודיו ב-1939. בשנת 1941 הוגלה למחנה עבודה סובייטי בסיביר. הוא שוחרר מהמחנה כנתין פולני ועסק בעבודות שונות בברית המועצות. ב-1946 עזב את ברית המועצות לפולין, ופעל בתנועת "הנוער הציוני" בפולין ובגרמניה. עם עלייתו לישראל בשנת 1949 עברת את שם משפחתו ל"ברטוב" והתמנה למזכיר לשכת נשיא המדינה חיים ויצמן (שנולד באותה עיירה). בשנת 1952 התמנה למנהל הלשכה של הנשיא יצחק בן-צבי. ב-1959 סיים לימודי משפטים באוניברסיטה העברית בירושלים, וב-1960 קיבל תואר מוסמך במשפטים. לאחר תקופת התמחות בירושלים הוסמך ב-1961 כעורך דין, ומונה על ידי הנשיא יצחק בן צבי ליועצו המשפטי. ב-1964 יצא לשליחות בברית המועצות ושימש כאיש צוות "נתיב" בברית המועצות וכמזכיר ראשון בשגרירות ישראל במוסקבה. לאחר ניתוק היחסים הדיפלומטיים בין ברית המועצות לישראל ב-1967 שב לישראל ולפעילות משפטית, וכיהן כשופט בבית משפט השלום בירושלים וכרשם בית המשפט העליון. ב-1979 מונה לכהונת סגן נשיא בית המשפט המחוזי בירושלים. בתקופה זו פעל גם במישור הציבורי וריכז את שתי ועדות החקירה המשפטיות החשובות ביותר בשנים אלו: ועדת אגרנט, ועדת החקירה של מלחמת יום הכיפורים בשנת 1973, ובשנים 1982–1983 ריכז את ועדת כהן, הוועדה לחקירת האירועים במחנות סברה ושתילה. בשנים 1986–1992 היה ראש "נתיב", ומ-1992 עד 1994 – ראש משלחת "נתיב" במדינות של ברית המועצות לשעבר. אחרי פרישתו היה דוד ברטוב פעיל בוועדות למען יהודי ברית המועצות לשעבר. כיהן כיו"ר הוועדה לעניין "חוק המסייעים לנטרול תוצאות אסון צ'רנוביל" וכיו"ר רשות ועדת אסירי ציון. במשך שנים רבות היה חבר בחבר הנאמנים של האוניברסיטה העברית ובוועד הפועל של האוניברסיטה. בין השנים 1997–2003 שימש כיו"ר הוועד המנהל של יד יצחק בן-צבי בירושלים, כיהן כיו"ר המועצה הציבורית של יד יצחק בן-צבי. דוד ברטוב היה נשוי לאסתר ברטוב, והוא אחיו הבכור של חיים ישראלי, עוזרם הבכיר של שרי הביטחון לדורותיהם. לזוג נולדו שלושה בנים. ברטוב נפטר בירושלים ב-30 במרץ 2018 ונטמן בהר המנוחות. במהלך השנים קיבל את הפרסים הבאים: 1991 פרס בן-גוריון 1992 פרס ישראל גולדשטיין, ירושלים 1993 פרס שלמה בובליק, האוניברסיטה העברית בירושלים 1993 פרס קרן הזיכרון 1998 פרס "מעשים טובים" של הג'וינט בניו-יורק 2007 פרס "יקיר יד יצחק בן-צבי" לשנת תשס"ז על תרומתו ופועלו רב השנים למען יד יצחק בן-צבי. דוד בר-טוב, באתר הרשות השופטת מוטלה שלי - מזכרונותיו של דוד ברטוב (גוטנסקי)
מעשי פטרוס ופאולוס

מעשי פטרוס ופאולוס הוא טקסט מהמאה הרביעית, אשר מהווה אחד מהספרים החיצוניים (האפוקריפה) של הברית החדשה - כתבי הקודש של הנצרות. לספר זה קיימות שתי גרסאות, שההבדל ביניהם הוא בפסקת הפתיחה ובשמן (שם הגרסה השנייה הוא "הפסיון של פטרוס ופאולוס".) הספר מתאר את מסעו של פאולוס מאיי יוון לרומא לפגוש את פטרוס. כמו כן מסופר בספר על כריתת ראשו של פאולוס (בהתאם למסורת נוצרית קדומה בדבר מותו). הספר כולל מכתב שנשלח לכאורה מפונטיוס פילאטוס. הספר מבוסס על הספר מעשי פטרוס - אף הוא ספר מאוחר- כאשר בגרסה זו נוסף פאולוס לעלילה על מנת לקשר את מעשיו עם פטרוס. תרגום הספר לאנגלית
עמירה הניג הגני

עמירה הניג הגני (נולדה 3 ביולי 1934) היא סופרת ומשוררת עברית, עורכת ספרי שירה ומנהלת בית מורשת לזיכרון השואה של התנועה הקיבוצית. עמירה הניג הגני נולדה בקיבוץ עין החורש בשנת תרצ"ד 1934. כתבה שירה מגיל צעיר ופרסמה משיריה בעיתונות תנועת הנוער ואחר כך בבטאוני תנועת השומר הצעיר והקיבוץ הארצי. עם נישואיה עברה לקיבוץ גן שמואל. עבדה שנים רבות בהוצאת ספרית פועלים כעורכת מדור השירה. נתנה מחילה לחיי התרבות של קיבוצה, ניהלה את מחלקת התרבות של הקיבוץ הארצי והשתתפה בעיצוב טקסים חגים ואירועי זיכרון. הגני הייתה מהמשוררות הראשונות שכתבו שירה על מצבה של האשה כאהובה ובת רעיה ואם. שיריה כונסו ויצאו בכמה ספרי שירה, וכן נדפסו שירים משלה באנתולוגיות שונות. ספר שיריה הראשון "חלונות פתוחים" יצא לאור בשנת 1963. בשנת 1996 הלחינה חוה אלברשטיין את שירה של הגני "אם בלילה" לאלבומה "יונת האהבה". בשנת 2018 הקליטה אלברשטיין את השיר "ערב אחר" - לפי מילים של הגני ולחן של ערן ויץ. חלונות פתוחים, שירים, ספרית פועלים, תל אביב, 1963. המתוק והמר, שירים, מרחביה, 1967. יום שחדל המירוץ והקצב נרגע, שירים, תל אביב, 1975. עובר ושב, שירים, אור, 1994. מה שביניהם, סיפורים, ספרית פועלים, 2010. בגוף ראשון רבים: ביוגרפיה על אריה בן-גוריון, בני-ברק: הקיבוץ המאוחד, 2010. עמירה הניג הגני, ב"לקסיקון הספרות העברית החדשה" עמירה הגני, ב"לקסיקון הקשרים לספרות ישראלית" שירה של הגני "עקרה", ודברים עליו ראיון של אלישע פורת עם עמירה הגני על "מה שביניהם"(הקישור אינו פעיל, 21.2.2019) עמירה הניג הגני, במיזם "סופרים קוראים" של המרכז לספריות וספרות בישראל עמירה הניג הגני, באתר MusicBrainz (באנגלית) עמירה הניג הגני, דף שער בספרייה הלאומית עמירה הניג הגני, בלקסיקון הספרות העברית החדשה ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
מעשי פטרוס

מעשי פטרוס הוא טקסט השייך לספרים החיצוניים של הברית החדשה - כתבי הקודש של הנצרות. ספר זה הוא אחד הספרים האפוקריפיים הקדומים ביותר של כתבי הקדוש הנוצריים. הספר שרד עד ימינו בתרגומו הלטיני בכתב יד ורצ'לי, וידוע בתיאור שני אירועים: הקרב בין השליח פטרוס לשמעון מאגוס, ותיאור צליבתו של פטרוס כשראשו כלפי מטה (משום שרצה למות בדרך שונה מאשר ישו). הספר נכתב במקורו ביוונית, ככל הנראה במחצית השנייה של המאה השנייה, ככל הנראה באסיה הקטנה. הספר מתאר את הקרב בין פטרוס לשמעון הקוסם. במסגרת קרב זה מבצע פטרוס ניסים כגון החיאת דגים מעושנים, וגורם לכלבים לדבר. מספר גרסאות של הספר כוללות סיפורים בהם מתוארת אישה המעדיפה שיתוק על קיום יחסי מין - ובאחת הגרסאות מדובר בבתו של פטרוס (כפי שמופיע בגרסת קודקס ברלין). בסופו של הספר מתוארת סצנת מותו של פטרוס שהוא נצלב שראשו כלפי מטה. תיאור זה מופיע בטקסטים קדומים נוספים ובהם טקסטים בקופטית, געז, ערבית וארמנית ולכן משערים כי חלק זה של הספר הוא הקדום ביותר, ושאר התיאורים נוספו בשלב מאוחר יותר. מעשי פטרוס ואנדריאס מעשי פטרוס ושנים עשר השליחים מעשי פטרוס ופאולוס תרגום לאנגלית של הספר
האפוקליפסה של פאולוס

האפוקליפסה של פאולוס היא טקסט חיצוני של הברית החדשה - כתבי הקודש של הנצרות. ספר זה מהווה למעשה הרחבה וסידור מחדש של האמור ב"אפוקליפסה של פטרוס". הספר מתאר את גן העדן והגהנום, בסופו של הספר משכנע פאולוס (ובגרסה האתיופית במקומו מרים, אם ישו משכנעת את האל) לתת לחוטאים בגיהנום יום חופש כל יום ראשון. הספר מציין כי הגאווה היא שורש כל רע, ואילו גן עדן הוא ארץ זבת חלב ודבש המובטחת למאמינים, ואילו הגהנום כולל נהרות של אש וקרח. ככל הנראה היוו התיאורים בספר השפעה על פרק "התופת" של "הקומדיה האלוהית" מאת דנטה אליגיירי. 1, 2. תיאור ההתגלות. 3-6. בקשת הבריאה מהאל להעניש את האנושות. 7-10. דיווח של המלאכים לאל על התנהגות בני האדם. 11-18. גזירת דינם של הצדיקים והרשעים. 19-30. תיאור גן העדן ואגם אכרוסה. 31-44. תיאור הגיהנום. פאולוס משכנע את האל לתת יום מנוחה - מדי יום א' לחוטאים. 45-51. תיאור נוסף של גן העדן. נותרו מספר גרסאות של הטקסט ביוונית, אולם אלה מקוטעות. הגרסה של הכנסייה הסורית היא המלאה ביותר של טקסט זה, אולם שרדו גם גרסאות בקופטית ובגעז. מדיה וקבצים בנושא האפוקליפסה של פאולוס בוויקישיתוף תוכן הספר מבוא לספר ותוכנו, באתר מרכז וסלי
תפילת פאולוס

תפילת פאולוס היא טקסט שהופיע בראשית קודקס יונג מספריית נאג' חאמאדי. ככל הנראה מדובר בתפילה שנוספה לקודקס לאחר שיתרת חלקיו כבר נכתבו. בדומה ליתר חלקי הקודקס, התפילה נכתבה בקופטית אולם כותרתה היא ביוונית - ככל הנראה השפה המקורית של הטקסט. חסרים בטקסט ששרד שתי השורות הראשונות שלו. מדובר בטקסט מאוחר, פסאודוגרפי המשויך לשליח פאולוס אולם ללא ספק לא נכתב על ידו. ככל הנראה מדובר בטקסט שנכתב על ידי מאמין גנוסטי, והוא שונה מהתמות של איגרות פאולוס המקוריות. מלומדים סבורים כי הטקסט נכתב על ידי ולנטינוס בשל הביטויים המופיעים בו והמאפיינים את כתביו - ואם אכן כך אזי התפילה נכתבה בין השנים 130 ל-160. נוסח התפילה
יורווינגס

יורווינגס (בגרמנית: Eurowings) היא חברת תעופה זולה גרמנית שבסיסה נמצא בדיסלדורף. החברה היא חברת בת של לופטהנזה. החברה הוקמה ב-1992 כאיחוד של שתי חברות תעופה קטנות מנירנברג ומדורטמונד, היא החלה לפעול בינואר 1994, כשהיא מפעילה מטוסי ATR 42 ו-ATR 72. בשנת 2001 קנתה חברת לופטהנזה חלק ראשון מהחברה ובשנת 2006 מעלה את החזקותיה ל-49% מהחברה עם אופציה לרכישת השאר. החברה מפעילה את טיסותיה תחת המותג לופטהנזה רגיונל עד שנת 2014, בה בוצע שינוי ארגוני מקיף בכל קבוצת לופטהנזה. החברה מותגה מחדש כחברת תעופה זולה, והחלה להפעיל מטוסי איירבוס A320 שהועברו אליה מחברת האם במקום מטוסי הCRJ9000 שהפעילה עד אז. בשנת 2015 מוזגה לתוכה חברה בת אחרת של לופטהנזה- ג'רמנווינגס, וכן החלו בהפעלת טיסות ארוכות טווח המבוצעות על ידי חברת סאן אקספרס גרמניה. בשנת 2017 רכשה לופטהנזה חלק ניכר מנכסיה (מטוסים וחלונות המראה) של חברת אייר ברלין שהפסיקה את פעילותה באותה התקופה. נכסים אלו לצד אלפים מעובדי החברה נוספו לפעילות חברת יורווינגס.. אוסטריה - נמל התעופה הבינלאומי וינה-שווכאט, נמל התעופה זלצבורג גרמניה - נמל התעופה הבינלאומי דיסלדורף, נמל התעופה המבורג פולסביטל, נמל התעופה הנובר לנגנהאגן, נמל התעופה מינכן פרנץ יוזף שטראוס, נמל התעופה קלן/בון,נמל התעופה שטוטגרט ספרד - נמל התעופה פלמה דה מיורקה יורווינגס אירופה - חברת הבת נוסדה באוסטריה בשנת 2016 והיא פועלת מבסיסי החברה שאינם בגרמניה. קוד היאט"א של החברה הוא E2, קוד ה-ICAO הוא EWE ואות הקריאה הוא EUROPWINGS. החברה מפעילה 13 מטוסים. צי המטוסים של החברה נכון לנובמבר 2018: מדיה וקבצים בנושא יורווינגס בוויקישיתוף אתר האינטרנט הרשמי של יורווינגס (בגרמנית) יורווינגס, ברשת החברתית פייסבוק יורווינגס, ברשת החברתית אקס (טוויטר) יורווינגס, ברשת החברתית אינסטגרם "הסכם בין אייר ברלין ולופטהנזה: הפרטים והמספרים - Passportnews". Passportnews. 2017-10-13. נבדק ב-2017-10-16. פרטי צי המטוסים של יורווינגס, באתר airfleets.net (באנגלית) פרטי צי המטוסים של יורווינגס אירופה, באתר airfleets.net (באנגלית)
ואסיליס ספאנוליס

ואסיליאוס (ואסיליס) ספאנוליס (ביוונית: Βασίλειος "Βασίλης" Σπανούλης; נולד ב-7 באוגוסט 1982 בלאריסה, יוון) הוא כדורסלן עבר יווני ששיחק בעמדות הרכז והקלע וכיום מאמן את פריסטרי אתונה מליגת העל היוונית ואת נבחרת יוון. גובהו 1.93 מטר. ספאנוליס היה ידוע כשחקן שמתעלה ברגעי ההכרעה במשחקים חשובים ונחשב לדעת רבים לאחד מקלעי הקלאץ' הגדולים בכדורסל האירופי במאה ה-21. ספאנוליס החל את קריירת הכדורסל בילדותו עם קבוצת הילדים של אא"ל 1964 מלאריסה, ושיחק שם משנת 1994 עד 1998. הוא החל את הקריירה המקצועית שלו לאחר שערך את משחק הבכורה שלו בעונת 1998/99 במשחק מול אייגלאו, כבר בגיל 16. כאמור, ספאנוליס החל את הקריירה המקצועית והבוגרת שלו במדי אא"ל לאריסה. במשך שלוש עונותיו בקבוצה שיחק בליגת המשנה היוונית. במדי אא"ל לאריסה זכה בגביע הליגה השנייה של עונת 2000/01. לאחר ששיחק עבור אא"ל לאריסה במשך שלוש עונות, ספאנוליס חתם במדי מארוסי מליגת העל היוונית הבכירה למשך ארבע עונות. ספאנוליס הוביל את המועדון הקטן מאתונה לצמרת הכדורסל היווני ולהעפלה לשלבים הגבוהים במפעלים האירופאים. בעונתו הראשונה הגיע עימה לגמר הגביע היווני הראשון בהיסטוריית המועדון. בעונה שלאחר מכן, הוביל ספאנוליס לפיינל פור היורוקאפ של פיב"א וכן בעונתו השלישית בקבוצה, עונת 03/04, הוביל את המועדון להישג שיא, לאחר שקבוצתו העפילה לגמר אליפות יוון, בו קבוצתו לא יכלה לפנאתינייקוס. בנוסף לזאת, ספאנוליס עזר למארוסי להעפיל גם לגמר היורוקאפ. ספאנוליס עזב את מארוסי בתום ארבע עונות לטובת פנאתינייקוס. בפנאתינייקוס שיחק שנה אחת לפני שעזב לליגת ה-NBA בשנת 2006, ושיחק במדי יוסטון רוקטס. לאחר שנה בארצות הברית חזר לפנאתינייקוס איתה שיחק במשך 3 עונות. בסך הכל זכה ב-4 אליפויות יוון ובגביע יורוליג אחד במדיה. בשנת 2010 עבר לשחק בשורותיה אולימפיאקוס עימה זכה בשתי אליפויות יורליג רצופות ובשלוש אליפויות יוון. ב-2015 הודיע שבתום היורובאסקט יפרוש מנבחרת יוון. בשנת 2021 פרש ממשחק פעיל. ב- 24 ביוני 2022 מונה למאמן פריסטרי וב-2 באוקטובר 2023 מונה למאמן נבחרת יוון. פנאתאנייקוס יורוליג :2009 אליפות הליגה היוונית (4): 2006, 2008, 2009, 2010 הגביע היווני (3): 2006, 2008, 2009 אולימפיאקוס יורוליג (2) :2012, 2013 אליפות הליגה היוונית (3): 2012, 2015, 2016 הגביע היווני (1): 2011 נבחרת יוון זהב ביורובסקט 2005 ארד ביורובסקט 2009 כסף באליפות העולם 2006 כסף במשחקי הים התיכון 2001 זהב עד גיל 20, 2002 ארד עד גיל 18, 2000 MVP הליגה היוונית (4): 2006, 2009, 2012, 2016 חמישיית השנה בליגה היוונית (10): 2005, 2006, 2008, 2009, 2011, 2012, 2013, 2015, 2016, 2017 השחקן הצעיר של השנה בליגה היוונית: 2003 MVP של פיינל פור היורוליג (3): 2009, 2012, 2013 MVP של היורוליג: 2013 חמישיית העונה ביורוליג: החמישייה הראשונה (3): 2012, 2013, 2015 החמישייה השנייה (5): 2006, 2009, 2011, 2014, 2018 מקום שני ברשימת קלעי היורוליג בכל הזמנים שחקן השנה באירופה של אתר יורובסקט: 2013, 2012 חמישיית יורובסקט 2009 MVP של הגביע הבין-יבשתי בכדורסל: 2013 מדיה וקבצים בנושא ואסיליס ספאנוליס בוויקישיתוף פרופיל, באתר Basketball-Reference פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר היורוליג http://www.nba.com/playerfile/vassilis_spanoulis/bio.html מארוסי סגנית אלופת יוון none, ‏תם עידן: ואסיליס ספאנוליס פרש מכדורסל, באתר ‏מאקו‏, 26 ביוני 2021
קולי גס-שיער

הקולי גס-השיער (Rough Collie) שייך למשפחת הכלביים ושימש במקור לרעיית צאן. גזע הקולי גס-השיער מוכר בעיקר הודות לדמות הראשית מתוך הסרט "לאסי". הקולי יכול להיחשב גם כאח תאום של הבורדר קולי. לקולי יש שני זנים בירדד קולי והקולי גס-שיער הבירדד קולי נקרא גם "הקולי המזוקן". הקולי נאמן וחכם ואנרגטי כמו הבורדר קולי. הוא מסתדר מצוין עם בעלי חיים אחרים וילדים ומסתגל בקלות לאילוף. רועה אנגלי הוא צאצא של קולי גס-רוח שפותח במהלך המאה ה-17. בורדר קולי בירדד קולי מדיה וקבצים בנושא קולי גס-שיער בוויקישיתוף ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.